text: 篤耨香，亦作篤耨、篤䅶、篤傉、篤祿，是宋代流行的一種樹脂香，產自真臘。很多資料把圓柄黃連木稱為篤耨香，但圓柄黃連木分佈於地中海地區，不可能是篤耨香。記載.葉廷珪《香錄》：篤耨香，出真臘國，亦樹之脂也。樹如松杉之類，而香藏於皮。樹老而自然流溢者也，色白而透明，故其香雖盛夏不融。土人既取之矣，至夏月以火環其樹而炙之，令其脂液再溢，及冬月冱寒，其凝而復取之，故其香冬凝而夏融，土人盛之以瓠瓢，至暑月則鑽其瓢而周為孔，藏之水中，欲其陰涼而氣通，以洩其汗，故得不融。舟人易之以磁器，不若於瓢也。其氣清遠而長，或以樹皮相雜，則色黑而品下矣。香之性易融，而暑月之融多滲於瓢，故斷瓢而爇之，亦得其典型，今所謂葫蘆瓢者是也。趙汝適《諸蕃志》：篤耨香，出真臘國，其香樹脂也。其樹狀如杉檜之類，而香藏於皮，樹老而自然流溢者，色白而瑩，故其香雖盛暑不融，名白篤耨。至夏月以火環其株而炙之，令其脂液再溢，冬月因其凝而取之，故其香夏融而冬凝，名黑篤耨。土人盛之以瓢，舟人易之以瓷器。香之味清而長。黑者易融，滲漉於瓢，碎瓢而爇之，亦得其彷彿，今所謂篤耨瓢是也。
metadata: erhwenkuo/wikipedia-zhtw
metadata: 篤耨香
metadata: https://zh.wikipedia.org/wiki?curid=6825825